มาเชียงราย แต่มากินข้าวหมูแดงนครปฐม? 55+ แต่แนะนำให้มาทานค่ะ ร้านนี้อร่อยเด็ดมื้อเช้าเติมพลังก่อนเดินทาง ร้านนครปฐมเปิดขายแต่เช้า ขายดีลูกค้ามาทานกันเยอะเลยค่ะ จอดรถริมทางยามเช้าพอได้นะคะ อยู่ไม่ไกลจากหอนาฬิกาเท่าไหร่ เดินจากที่พักในซอยวัดเจ็ดยอดออกมาทานสบายเลย
เมนูก็ มีทั้งข้าวหมูแดงหมูกรอบ เกาเหลา บะหมี่ หลากหลายดีค่ะ ราคาก็ไม่แพง 50-60฿
- ข้าวหมูแดงหมูกรอบ รสชาติดีอร่อยค่ะ หมูแดงนุ่มอร่อย หมูกรอบก็ใช้ได้ น้ำราดหมูแดงก็รสชาติดี ยังว่า ร้านนี้อร่อยกว่าร้านข้าวหมูแดงที่เคยไปทานที่จ.นครปฐมด้วยซ้ำ
- เกาเหลา เกาเหลาที่นี่ซุปจะเป็นซุปแบบตุ๋นเครื่องเทศ รสชาติกลมกล่อมซดร้อนๆอร่อยมากค่ะ
- บะหมี่จั้มโบ้ บะหมี่แห้งเครื่องแน่นทั้งหมูแดง หมูกรอบ ลูกชิ้น รสหวานนำ อร่อยดีค่ะ 
เป็นมื้อเช้าที่อร่อยเต็มอิ่ม รอไม่นาน แนะนำให้มาลองค่ะ